cyanic-selkie/wikianc huggingface dataset:
אוסבורן ריינולדס
ביוגרפיה
רוב מחקריו היו בתחום מכניקת הנוזלים ומעבר חום בין הגופים השונים. בשנת 1885 הוא פרסם ספר בו פיתח את תורת הסיכה ההידרודינמית. בשנת 1886 הוא פיתח את משוואת ריינולדס. על בסיס מחקריו הוא הציע שימוש במספר ריינולדס.
אליפות העולם בכדוריד 1995
אליפות העולם בכדוריד 1995 היא אליפות העולם ה-14 והיא נערכה על ידי איגוד הכדוריד העולמי. הטורניר התקיים באיסלנד בין ה-7 במאי ל-21 במאי 1995. המשחקים נערכו ברייקיאוויק, הפנרפיירדיר, אקוריירי וקואופווגיר.
זכתה באליפות בפעם הראשונה בתולדות הנבחרת.
קוינג-שין יון מקוריאה הדרומית היה מלך השערים של האליפות בפעם השנייה ברציפות. ג'קסון ריצ'רדסון מצרפת היה השחקן המצטיין של האליפות בפעם השנייה בקריירה שלו.
מתכונת התחרות
הקבוצות חולקו ל-4 בתים. 4 נבחרות חזקות מכל בית העפילו לשלב הפלייאוף.
בית א'
משחקי הבית נערכו ברייקיאוויק (באולם Laugardalshöll שמכיל 5,000 מקומות) וקואופווגיר (באולם Digranes)
בית ב'
משחקי הבית נערכו בהפנרפיירדיר באולם Kaplakriki שמכיל 6,000 מקומות.
בית ד'
משחקי הבית נערכו באקוריירי באולם Akureyri Sports Hall.
גאומטריית היגוי
גאומטריית היגוי ברכב היא הגאומטריה שלפיה ממוקמים ההגה, המנוע והגלגלים זה ביחס לזה, בזוויות שונות שנועדו למספר תפקידים שונים. בניגוד למחשבה המקובלת, גלגלי הרכב אינם מקבילים זה לזה.
זווית שפיעה (Camber)
אם מסתכלים על המכונית מלפנים, רואים שהגלגלים אינם מקבילים זה לזה. אם המרחק בין החלק העליון של הגלגלים גדול מהמרחק שבין החלק התחתון של הגלגלים – השפיעה חיובית. דבר זה מאריך את חיי המסבים, מפחית כשלים פתאומיים ובנוסף לכך, מקל את ההיגוי. אם המרחק בין החלק העליון של הגלגלים קטן מהמרחק שבין החלק התחתון של הגלגלים – השפיעה שלילית. דבר זה מחזק את יכולת השליטה ברכב, מעניק יציבות בפניות מבלי לקצר בצורה משמעותית את חיי הצמיג (כי בפנייה, פועל כוח צידי על הגלגל החיצוני וגורם לו לשנות את זווית השפיעה לחיובית, אם מלכתחילה זווית השפיעה היא שלילית זה מפצה על כך, ומעניק שטח מגע גדול בין הצמיג לכביש – כי שהצמיג מונח מעט בזווית, שטח החיכוך שלו גדל). במקרה של זווית שפיעה לא מכוונת יישחקו חריצי הצמיג. למשל, בזווית חיובית גבוהה מדי יישחק החלק החיצוני. בנוסף לכך, זווית שפיעה מוגזמת תגרום לבלאי מהיר של חלקי המתלה, כגון: המסבים. אם זווית השפיעה שונה בשני הצדדים – הרכב "ימשוך" לצד שבו הזווית חיובית יותר.
בכלי רכב רבים, בעלי הנעה קדמית בעיקר, זווית השפיעה היא קבועה. לכן, אם הזווית אינה מכוונת הרי הרכב שחוק או עקום, אולי כתוצאה מתאונה — דבר המחייב החלפה או תיקון. בכלי רכב רבים משתנה הזווית במהירויות שונות, כתוצאה מכוחות אווירודינמיים המשנים את גובה הרכב (ודרך כך את הזווית). לכן, כיוון הזווית נעשה כך שבנסיעה מהירה תהיה שחיקה מעטה של הצמיגים.
בעבר הייתה המגמה הרווחת לכוון את הזווית כך שתהיה אפס או חיובית מעט, על מנת לקזז את המשקל שיועמס על הרכב. המגמה הרווחת כיום היא כיוון זווית שלילית, על מנת להעניק לרכב יציבות נוספת (שטח המגע של הצמיג גדל בפניה).
קדם אופן (גלגילון – Caster)
ציר ההיגוי של הגלגלים אינו ניצב לקרקע אלא מוטה באלכסון. אם החלק העליון של הציר מופנה לאחור, אז קדם האופן הוא חיובי. הדבר מסייע בשמירת כיוון הנסיעה בקו ישר. משום שציר ההיגוי חותך את הקרקע לפני הגלגל (בדומה לעגלת קניות), כך שהגלגל מאולץ לנוע מאחורי הציר ועל ידי כך לשמור על הכיוון. זווית חיובית מנסה ליישר את הגלגלים, וזו אחת הסיבות שההגה חוזר מעצמו למקומו לאחר פנייה.
ככל שקדם האופן גדול יותר (וחיובי) גדל המרחק האופקי בין שני הכוחות (נקודה עליונה ותחתונה של הציר), דבר המגדיל את שטח המגע של הצמיג. אם קדם האופן חיובי אך גדול מדי יהיה ההיגוי קשה (בגלל הגדלת שטח המגע של הצמיג עם הקרקע). בנוסף, תגרם רגישות יתר בצמיג לפגמים קטנים בכביש. במקרה של קדם אופן נייטרלי לא תהיה המכונית יציבה, כי כל הכוח מופעל על נקודה אחת.
בדומה לזווית שפיעה, בכלי רכב רבים בעלי הנעה קדמית לא ניתן לכוון את קדם האופן. לכן, אם אינו מכוון, משהו ברכב שחוק או עקום, אולי כתוצאה מתאונה, דבר המחייב החלפה או תיקון.
לפני שנת 1975 נהגו לתכנן מכוניות עם קדם אופן שלילי, משתי סיבות:
לקדם האופן השפעה מעטה על שחיקת הצמיגים.
נטיית ציר ההיגוי (Steering Axis Inclination)
כאשר מסתכלים על המתלה מלפנים, רואים את הזווית הנוצרת בין המתלה לבין הצמיג. הזווית הזו בתוספת זווית השפיעה (יחד הן נקראות הזווית הכוללת- Included Angle), גורמת להרמה קלה של הרכב כאשר הגלגלים אינם במרכז. דבר זה גורם ליישור הגלגלים על ידי משקל הרכב, לאחר ביצוע פנייה (בנוסף לקדם האופן).
כינוס גלגלים והתבדרותם (Toe-in, Toe-out)
כאשר מסתכלים על הרכב מלמעלה, רואים שהגלגלים אינם מקבילים זה לזה. מצב בו המרחק בין החלק הקדמי של הגלגלים קטן מהמרחק שבין חלקיהם האחוריים נקרא כינוס (Toe–in). דבר זה מונע מהגלגלים לנטות החוצה בהאצות חזקות או במהירויות גבוהות (אז מקבילים הגלגלים זה לזה).
מצב בו המרחק בין החלק הקדמי של הגלגלים גדול מהמרחק שבין חלקיהם האחוריים נקרא התבדרות (Toe–out). דבר זה מונע מהגלגלים לנטות פנימה בפניות המתבצעות במהירות.
אם ה-Toe אינו מכוון עלולה להיות שחיקה מהירה ושווה בשני הצמיגים.
Toe מתכוונן תמיד בזוג הגלגלים הקדמיים (גם בכלי רכב בעלי הנעה קדמית) ובכלי רכב מסוימים אף בגלגלים האחוריים. כמו זווית השפיעה, גם ה-Toe משתנה במהירויות שונות, כתוצאה מכוחות אווירודינמיים המשנים את גובה המרכב (ועל ידי כך את ה-Toe) – בהתאם למוטות ההיגוי ולמערכת המתלים. ה-Toe מכוון כך שבמהירות גבוהה הוא אפס, כדי להגיע לשחיקת צמיגים מינימלית.
אקילה לאורו (ראפר)
לאורו דה מאריניס (הגייה: [ˈlauro de maˈriːnis]; ; נולד ב-11 ביולי 1990), ידוע בשם הבמה שלו, אקילה לאורו (הגייה: [aˈkille ˈlauro]), הוא זמר, כותב וראפר איטלקי. הוא זכה להכרה באיטליה בזכות השתתפותו בפסטיבל סן רמו, הקדם האיטלקי לתחרות הזמר של האירוויזיון, בשנים 2019–2020 ו-2022, עם השירים "Rolls Royce", "Me ne frego" ו-"Domenica" בהתאמה. הוא נבחר לייצג את סן מרינו באירוויזיון 2022 עם השיר "Stripper", לאחר שניצח בקדם "Una voce per San Marino".
שנותיו הראשונות
לאורו דה מאריניס נולד ב-11 ביולי 1990 בורונה שבאיטליה. אביו, ניקולה דה מאריניס, הוא פרופסור למשפטים ושופט בבית המשפט העליון לערעורים - ערכאת המשפט הגבוהה ביותר לערעורים באיטליה. אמו, כריסטינה זמבון, היא מנהלת של חברת האחזקות בבעלותו של לאורו, De Marinis Mgmt S.r.l. גדל ברומא ובגיל 14 עבר להתגורר עם אחיו הגדול, פדריקו, לאחר שהוריו עברו לעיר אחרת.
2012–2014: תחילת הקריירה, Barabba, Harvard ו-Achille Idol Immortale
אחיו של לאורו, פדריקו, היה המפיק המוזיקלי של להקת Quarto Blocco, וכבר מגיל צעיר נחשף דה מאריניס למוזיקת הראפ. הוא החל להשתמש בשם הבמה שלו, אקילה לאורו, לאחר שמספר אנשים קישרו את שם משפחתו לאוניית אקילה לאורו, שנחטפה על ידי ארבעה טרוריסטים פלסטינים ב-1985, וטבעה ב-1994.
ב-14 באפריל 2012 הוציא לאורו לאור את המיקסטייפ הראשון שלו, Barabba, שהיה זמין להורדה דיגיטלית. מאוחר יותר באותה השנה, ב-17 בספטמבר, פורסם המיקסטייפ השני, Harvard , שהיה זמין גם הוא להורדה דיגיטלית היות ששניהם יצאו לאור בהוצאה עצמאית.
2015–2018: Dio c'è, Ragazzi madre, ו-Pour l'amour
ב-25 במאי 2015 יצא אלבום האולפן שהני של לאורו, Dio c'è, שכלל את ארבעת הסינגלים "Ghetto Dance", "Bonnie & Clyde", "Ora Lo So" ו-"Playground Love". הוא הגיע בשיאו למקום ה-19 במצעד האלבומים האיטלקי.
ביוני 2016 עזב לאורו את חברת התקליטים Roccia Music, ופתח חברת תקליטים חדשה משלו בשם No Face Agency. תחת חברה זו הוציא לאור את אלבום האולפן Ragazzi madre בנובמבר אותה השנה. הוא דורג בשיאו במקום ה-22 במצעד האלבומים האיטלקי, וקיבל תואר זהב מאיגוד תעשיית ההקלטות במדינה בשנת 2018.
2019–2021: Sanremo appearances, 1969, 1990, 1920, ו-Lauro
בדצמבר 2018 הוכרז כי לאורו עתיד להשתתף בפסטיבל סן רמו לשנת 2019, הקדם האיטלקי לאירוויזיון 2019, עם השיר "Rolls Royce". הוא סיים במקום התשיעי.
לאחר הופעתו הראשונה בסן רמו הוא הוציא לאור את האלבום החמישי שלו, 1969, ב-12 באפריל 2019. זהו האלבום הנמכר ביותר של לאורו: קיבל תואר פלטינה כפולה על ידי FIMI בשנת 2021, והגיע למקום השלישי במצעד האלבומים באיטליה. השירים "Rolls Royce" ו-"C'est la vie" הגיעו למקום הרביעי וה-27 במצעד הסינגלים האיטלקי בהתאמה. בשנת 2020 יצא ההקלטה החוזרת של האלבום שכותרה 1969: Achille Idol Rebirth.
בדצמבר 2019 השתתף בפסטיבל סן רמו לשנת 2020 עם השיר "Me ne frego", וסיים במקום השמיני. "Me ne frego" הגיע למקום הרביעי במצעד הסינגלים במדינה וקיבל תואר פלטינה כפולה.
בשנת 2020 מונה לאורו למנהל הקריאייטיב החדש של אלקטרה רקורדס/וורנר מיוזיק גרופ איטליה. ב-24 ביולי אותה השנה יצא לאור האלבום 1990, שהיה לאלבומו הראשון של לאורו שהגיע למקום הראשון במצעד האלבומים האיטלקי. בשלהי 2020 יצא לאור אלבום נוסף ששמו 1920. הוא הגיע למקום ה-13 במצעד האלבומים.
בשנת 2021 הופיע לאורו בפעם השלישית בפסטיבל סן רמו כאורח. ב-16 באפריל 2021 הוציא לאור את Lauro – האלבום השמיני שלו. הוא הגיע למקום הראשון באיטליה. ההקלטה החוזרת שלו, Lauro: Achille Idol Superstar, פורסמה ב-2022. ביוני 2021 הוציא את הסינגל "Mille", בהשתתפות פדץ ואורייטה ברטי. הוא קיבל את תואר הפלטינה המשושת מאיגוד תעשיית ההקלטות האיטלקי, והגיע למקום הראשון במצעד הסינגלים האיטלקי במשך חמישה שבועות רצופים.
2022–הווה: סן רמו, Una voce per San Marino, ותחרות הזמר של האירוויזיון
בדצמבר 2021 נמנה לאורו עם המשתתפים של פסטיבל סן רמו 2022. הוא התחרה עם השיר "Domenica" והגיע למקום הרביעי. כמה ימים לאחר מכן הוכרז על ידי רשות השידור הלאומית של סן מרינו כאחד המשתתפים שהעפילו לגמר הקדם הסן-מרינזי, Una voce per San Marino, באופן אוטומטי. הוא זכה במקום הראשון עם השיר "Stripper". ב-12 במאי 2022 ביצע לאורו את "Stripper" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומו בגמר היה 14 עם 50 נקודות.
סגנון מוזיקלי
בכמה ראיונות לכלי תקשורת איטלקיים הדגיש לאורו כי הוא אינו שר היפ הופ איטלקי לגמרי. למעשה, הוא לא רצה ששמו יוחס לסטריאוטיפים על הראפרים המודרניים. סגנון הלבוש שלו לא תואם גם כן לבגדים המזוהים עם הראפ.
לאורו ציין כי הוא מעריץ של הביטלס, אלביס פרסלי, וסקו רוסי וקורט קוביין. בנוסף, הוא הצהיר כי ההשראות שלו לשירים נועצים בלוצ'יו בטיסטי ורינו גייטנו.
דיוויזיית השדה העשירית של הלופטוואפה
היסטוריה
הדיוויזיה הוקמה באוקטובר 1942 מעודפי אנשי צוות הקרקע של הלופטוואפה במערב גרמניה ולחמה בחזית הגרמנית-סובייטית מדצמבר 1942. ב-1 בנובמבר 1943 הועברה הדיוויזיה לוורמאכט ושמה שונה לדיוויזיית השדה ה-10 (L). באותה תקופה, דיוויזיית השדה של הלופטוואפה ה-10 הוצבה מול ראש הגשר של אורנינבאום בצפון רוסיה כחלק מהארמייה ה-18. הדיוויזיה פורקה ב-3 בפברואר 1944 ושרידי הדיוויזיה שולבו בדיוויזיית הרגלים ה-170.
דניאל מוניוס
דניאל מוניוס מחיה (בספרדית: Daniel Muñoz Mejía) הוא כדורגלן קולומביאני, המשחק בעמדת המגן בקבוצת ראסינג גנק.
קריירת מועדונים
ב-2020 כבר הפך לשחקן מוביל ולאחר עזיבתם של אלכסיס הנריקס ודניאל בוקאנגרה, קיבל את סרט הקפטן.
נבחרת לאומית
ב-27 באוגוסט קיבל זימון מהמאמן קרלוס קיירוש למשחקי הידידות מול ו, אך נפצע מספר ימים קודם לכן ונופה מהסגל. את הבכורה ערך ב-3 ביוני 2021 בלימה מול במוקדמות מונדיאל 2022 כאשר נכנס במחצית השנייה והורחק כעבור שתי דקות.
קרב חמשת הצבאות
קרב חמשת הצבאות הוא קרב בדיוני המהווה חלק מההיסטוריה של הארץ התיכונה, עולם הפנטזיה של הסופר ג'ון רונלד רעואל טולקין. הקרב נערך בשנת 2941 לעידן השלישי, והשתתפו בו מצד אחד הגמדים, בני האדם והעלפים, ומצד שני האורקים והוארגים.
הקרב מתואר בסוף הספר ההוביט, ובעיבוד הקולנועי שלו מהווה את עיקר החלק השלישי של הטרילוגיה.
רקע
חבורה בת ארבעה עשר חברים – שלושה עשר גמדים שבראשם תורין צינת-אלון, שאליהם הצטרף בילבו בגינס, הוביט יושב הפלך – יצאה במסע אל בטן ההר שבו שוכן סמאוג הדרקון, במטרה לגרש אותו ולשקם את ארבור – שהייתה הממלכה הכבירה של הגמדים בני עם דורין. בילבו התגנב פנימה באמצעות שימוש בטבעת שהופכת אותו לבלתי נראה, ובעקבות כך הדרקון יצא לתקוף את עיר האגם אסגרות. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דייל, ירה חץ לעבר סמאוג וקטל אותו.
ברד סייע לשר העיר לשקם את העיר וכרת ברית עם מלך העלפים, שצבאו צעד לעבר העיר אותה שעה. לאחר מכן הנהיגו מלך העלפים וברד כוח צבאי משותף של עלפים ובני אדם לעבר ההר הבודד, שבו התבצר תורין, אשר הפך עם מות הדרקון למלך בטן ההר, יחד עם גמדיו. תורין, נתמך בטענה כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל בֶּן נֵין, לבוא לעזרתו. ברד ומלך העלפים הטילו מצור על ההר הבודד, ואליהם הצטרף גם גנדלף הקוסם. ברד הצליח לשאת ולתת עם תורין על הסכם לחלוקת האוצר בעזרתו של בילבו, אשר גנב את "לב ההר" – אבן חן היקרה למנהיג הגמדים – והעביר אותה לבני האדם, כדי למנוע את המלחמה. התגבורת המיוחלת של צבא גמדים בראשות דֵּין הגיעה וגרמה לתורין לזנוח את ההסכם.
הקרב
רגע לפני שפרץ הקרב בין הגמדים לבין העלפים ובני האדם, הותקפו הן הצרים והן הנצורים על ידי צבאו של בולג (בנו של אזוג), מנהיג האורקים בהרי הערפל, יחד עם הווארגים, זאבי הענק. בתגובה התאחדו כוחות בני האדם, העלפים והגמדים. למרות שבתחילה נראה היה כי הכוחות של העמים החופשיים יעמדו מול כוחות האופל, המספרים העצומים של חייליו של בולג כמעט וגברו בסופו של דבר על הברית המשולשת. רק עזרה של העיטים שהגיעה באיחור, יחד עם ביורן (מעין אדם-דוב רב עוצמה, שהגמדים נפגשו עימו קודם לכן) היטתה את הכף כנגד האורקים שספגו תבוסה ונאלצו להימלט.
במהלך הקרב הנהיג תורין את חבורת הגמדים שלו בהסתערות אמיצה כנגד האורקים, נפצע אנושות בקרב וחולץ בידי ביורן, אשר הצטרף לקרב בדמות דוב אימתני והרג את בולג. בילבו השתמש בטבעתו ונעלם מן העין, אולם נפצע בראשו ואיבד את הכרתו עד מהרה.
בתום הקרב, בעודו מוטל על ערש דווי, התפייס תורין עם בילבו, לאחר שהשניים הסתכסכו בעקבות גנבת אבן החן, והתפכח מתאוות הבצע בה לקה בעקבות ההשתלטות על האוצר. לאחר מות תורין היה דֵּין רגל ברזל למלך הגמדים שבבטן-ההר. מלך העלפים הניח על חזהו של תורין את אבן החן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.
לוס דל ריו
לוס דל ריו (בספרדית: Los del Río; בעברית: אלה מהנהר), הוא צמד מוזיקלי הידוע גם בשם הדל ריוס (The Del Rios). הצמד מוציא שירים מסוגות כמו פופ ודאנס ספרדי ולטיני. הוא הוקם בשנת 1962 על ידי אנטוניו רומרו מונגה (17 בפברואר 1948) ורפאל רואיז פרדיגונס (10 בנובמבר 1947). השניים ידועים בעיקר בזכות סינגל הדאנס המצליח שלהם "Macarena", שיצא במקור ב-1993. השיר זכה להצלחה עולמית. בשנת 2002 דורג השיר במקום הראשון ברשימת "100 One-hit Wonders של VH1".
קריירה
שיר ידוע נוסף של לוס דל ריו הוא "Sevilla tiene un color especial", שנוגן באופן בולט בסרט הספרדי Ocho apellidos vascos.
In Pieces
In Pieces (בעברית: לרסיסים) הוא אלבום הבכורה של הזמרת האמריקאית קלואי. האלבום יצא לאור ב-31 במרץ 2023, על ידי חברות התקליטים פארקווד אנטרטיינמנט וקולומביה רקורדס.
רקע והכרזה
לאחר שמונה שנים של הוצאת מוזיקה כחלק מהצמד קלואי x האלי, החלה קלואי לפרסם טיזרים של מוזיקה לפרויקט הסולו הראשון שלה בסוף 2019. לאחר מכן, הוא נדחה כדי שהיא ואחותה יוכלו להתמקד בקידום אלבומן שזכה לשבחים ביקורתיים, (2020).
במהלך חודש אוגוסט 2021, התראיינה קלואי למגזין בילבורד וסיפרה כי הקלטות האלבום "כמעט הסתיימו". לאחר מכן, היא חשפה שהיא עבדה על אלבום הבכורה שלה לאורך מגפת הקורונה ושהוא ייקרא Chlöe. במרץ 2022, קלואי הודיעה באמצעות חשבון הטוויטר שלה שהאלבום הושלם.
ב-16 במרץ, חשפה קלואי את עטיפת האלבום. העטיפה זכתה להשוואה לאלבום And in the Darkness, Hearts Aglow של הזמרת Weyes Blood. במהלך הריאיון למגזין בילבורד סיפרה את משמעותה של עטיפה;
קידום
ב-24 בינואר 2023, הכריזה קלואי על צאת אלבום הבכורה הקרוב שלה עם טיזר קצר. בסרטון, קלואי לובשת "שמלת עור אדומה וחלקה, כשהיא מחזיקה לב אנושי על זרוע אחת וכדור על השנייה". קלואי עצמה בחרה במקור שהאלבום יהיה קרוי על שמה, אך לבסוף שינתה את השם ל-In Pieces מטעמים אמנותיים. האלבום עצמו יצא לאור ב-31 במרץ 2023. ביום חשיפתו של תאריך צאתו של האלבום, פורסם טיזר נוסף מתוך "What About Me". בריאיון לקומפלקס, אמרה ש"כל שיר בודד בפרויקט נובע מהחוויות שלי" ושהמעריצים יכולים לצפות ל"שיתופי פעולה מרגשים".
ב-21 בפברואר 2023, יצאה פרסומת של חברת ביטס אלקטרוניקס בה מופיעה קלואי לקידום אוסף הצבעים של ה-Beats Fit Pro, כשהיא מציגה לראשונה את אחד השירים מתוך האלבום, "Body Do".
סינגלים
לאחר הכרזת האלבום, קלואי החלה לפרסם טיזרים שונים בהם הוצהר שסינגל עתיד לצאת לאור, במטרה לעזור בקידום המסחרי שלו. הסינגל, "Pray It Away", יצא לאור ב-27 בינואר 2023, לצד וידאו קליפ. השיר הופק על ידי קלואי עצמה, פיט ת'ה קיד, ThankGod4Cody, ECassshh ו-Puredandy. הקליפ בוים על ידי מדליין קייט קאן.
ב-24 בפברואר 2023, הוציאה קלואי את הסינגל השני "How Does It Feel", ביחד עם כריס בראון, לצד וידאו קליפ.
שירים אחרים
בין ספטמבר 2021 לאוקטובר 2022, הוציאה קלואי ארבעה סינגלים מתוך אלבום הבכורה שלה: "Have Mercy", "Treat Me", "Surprise" ו-"For the Night " (ביחד עם לאטו). לבסוף, הם הוכרזו כמבוטלים בעקבות יציאת "Pray It Away", שהופץ כסינגל המוביל החדש מהאלבום. קלואי הסבירה שהאלבום אינו תואם לסאונד של הסינגלים הקודמים ולכן החליטה לא לכלול אותם בו.
סיבוב הופעות
ב-28 בפברואר 2023, הכריזה קלואי ברשתות החברתיות שלה שהיא תצא לסיבוב הופעות בצפון אמריקה במהלך אביב 2023. סיבוב ההופעות "The In Pieces Tour" יהיה סיבוב ההופעות הראשון שלה כאמנית סולו, המורכב מהופעות ב-11 ערים בארצות הברית ובקנדה. הסבב מתוכנן להתחיל בתיאטרון ריביירה בשיקגו, אילינוי ב-11 באפריל, כאשר תאריך הסיבוב האחרון יתקיים ב-The Novo בלוס אנג'לס, קליפורניה ב-3 במאי.
אלתית מרמורטוס
מאפיינים
סלמון זה הוא קרוב של האלתית האטלנטית, והוא בעל גוונים כסופים עם גוון שיש והוא בעל גוף ארוך וראש ארוך שמהווה 20 עד 25% מאורך הגוף. הבטן בהירה והעיניים גדולות. צבע הסלמון משתנה בהתאם לסביבה. הסלמונים מגיעים לאורך ממוצע של 30 עד 70 סנטימטרים, אך נמצאו כבר פרטים באורך 120 סנטימטרים ומשקל 30 ואף 50 קילוגרם. הסלמונים מגיעים לבגרות מינית בגיל 3 עד 4 שנים.
הם אוכלי דגים בעיקרם הטורפים דגים קטנים או חסרי חוליות שוכני קרקעית. הסלמון מצוי לרוב בנהרות חמימים לאורך דרום אירופה, אך יימצא לעיתים גם בנהרות קרים ומהירים יותר. הוא נפגע מהקמת סכרים, מזיהומי נהרות ומדיג יתר, אך לא מצוי בסכנה.
שארל, דוכס ונדום
שארל דה בורבון, דוכס ונדום (בצרפתית: Charles de Bourbon; 2 ביוני 1489 - 25 במרץ 1537), היה נסיך צרפתי ומפקד בצבאו של פרנסואה הראשון, מלך צרפת, וסבו של אנרי הרביעי, מלך צרפת.
ביוגרפיה
שארל נולד ב-2 ביוני 1489 בוונדום, לפרנסואה, רוזן ונדום ולמארי מלוקסמבורג, רוזנת ונדום, בתם של פייר השני, רוזן סן-פול ומרגריטה מסבויה, רוזנת סן-פול. בשנת 1495 הצטרף שארל לצבאו של לואי השנים עשר, מלך צרפת באיטליה, ובאותה שנה מת אביו ושארל ירש את תאריו. בשל נאמנותו למלך הועלה שארל למעמד דוכס, ולאחר נפילת פרנסואה הראשון, מלך צרפת בשבי, בקרב פאביה, מונה שארל לראש המועצה.
מותם של בני דודיו שארל הרביעי, דוכס אלנסון (1525) ושארל השלישי, דוכס בורבון (1527), הפכו אותו לרביעי בסדר הירושה של כס המלוכה, ממש לאחר בני המלך. אשתו, אחותו של דוכס אלנסון האחרון, הייתה אמורה לרשת את נחלות אחיה, אולם פרנסואה הראשון הרשה לאחותו, מרגריט מאנגולם, אשת הדוכס המנוח, לשמור עליהם, אף שלא היו להם ילדים. שארל גם היה היורש לדוכסות בורבון, אולם היא הועברה לידי הכתר, בשל בגידתו של שארל השלישי, דוכס בורבון, אולם לאחר מותו הפך שארל לראש בית בורבון.
בנו אנטואן התחתן עם ז'אן ד'אלברה, מלכת נאווארה, בתה של מרגריט מאנגולם, שירשה את דוכסות אלנסון, ובנם עלה לשלטון כאנרי הרביעי, מלך צרפת. בניו אנטואן ולואי, נסיך קונדה, הפכו למנהיגים צבאיים במהלך מלחמות הדת בצרפת. שארל מת באמיין ב-25 במרץ 1537, ובנו אנטואן דה בורבון ירש את תאריו.
Smoke Break
Smoke Break (בעברית: הפסקת עישון) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Storyteller. השיר יצא לאור ב-21 באוגוסט 2015, על ידי חברת התקליטים אריסטה נאשוויל, כסינגל הראשון והפותח מתוך האלבום.
שארל, דוכס ונדום
משפחתו
ב-18 במאי 1513 התחתן שארל עם פרנסואז ד'אלנסון, בתם של רנה, דוכס אלנסון ומרגרט מלורן, ממנה נולדו לו 13 ילדים:
Smoke Break
רקע וכתיבה
השיר נכתב על ידי קארי אנדרווד, כריס דספטנו והילרי לינדזי והופק על ידי ג'יי ג'ויס. את הווידאו קליפ הרשמי של השיר ביים רנדי סנט ניקולס, שביים עבור אנדרווד את הקליפ ללהיט הבינלאומי שלה משנת 2012, "Blown Away". הקליפ שודר לראשונה בשידור חי ב-Entertainment Tonight.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות.
הצלחה
השיר זכה להצלחה רבה, כאשר הגיע למקום הרביעי במצעד שירי הקאנטרי ולמקום הראשון במצעד שירי הקאנטרי של קנדה. השיר קיבל שתי מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ הנשי של השנה". השיר קיבל מועמדות גם בטקס פרסי מוזיקת הקאנטרי הבריטית.
אופיר כהן (מוזיקאי)
אופיר כהן (נולד ב-1 בינואר 1980) הוא פזמונאי, מלחין, מפיק מוזיקלי וזמר ישראלי.
Mad Hatter
Mad Hatter הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה,. השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.
בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.
רקע וכתיבה
השיר נכתב על ידי מלאני מרטינז, אוליאס, קינטיקה ופריקנסי והופק על ידי פריקנסי גם כן. לאחר צאתו, נטען כי הוא השיר מוכיח ש-"התינוק הבוכה" עליו הקונספט של האלבום מתבסס, לוקה במחלה נפשית כזו או אחרת.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.
אופיר כהן (מוזיקאי)
ביוגרפיה
לאחר צאת אלבום הבכורה שלו, החל כהן לכתוב ולהלחין להיטים רבים במוזיקה המזרחית. בשנת 2013 כתב כהן את השירים "כל החלומות" ו"מלאת אהבה" שבוצע על ידי רובי לוי ואייל גולן, שהיו לשיריו הראשונים של כהן שנכנסו למצעד הפזמונים העברי השנתי של גלגלצ, וזכו במקומות ה-8 וה-10 בהתאמה. ואף זכה בתואר שיר השנה במצעד השנתי של מאקו. באותה השנה, הוציא את הסינגל "מאז שהתרחקנו". מאז, כתב והלחין להיטים נוספים רבים שזכו להצלחה בתחנות הרדיו ומצעדי הפזמונים השנתיים.
Mad Hatter
הצלחה
למרות שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.
אופיר כהן (מוזיקאי)
ביוגרפיה
בשנת 2021 הוציא את השיר "חלקת אלוהים" בביצועו של ליאור נרקיס, הסינגל הראשון מתוך אלבומו, "השיר של אופיר", הכולל יצירות פרי עטו בביצוע אמנים שונים. במרץ הוציא את השיר "בינתי" מתוך "השיר של אופיר" בביצוע אייל גולן ובנג'מין.
אורי ירמיאס
ביוגרפיה
ירמיאס נולד בנהריה לבנימין - מדריך חקלאי, ולחנה - מטפלת. בגיל 16 הפליג לאיטליה ולגרמניה. כששב לישראל למד בבית הספר הטכני של חיל האוויר ושירת בצה"ל כמכונאי מטוסים. לאחר שחרורו נסע שוב לאירופה ולאסיה. במסעותיו התנסה בבישול ולמד את רזי המקצוע.
בשנת 2006 יצא לאור ספרו (בשיתוף עם אפרת מיכאלי), "אורי בורי - דגים ופירות ים", ממתכוני מסעדת הדגל שלו.
במחצית העשור הראשון של המאה ה-21 החל ירמיאס בפרויקט של שיפוץ ושימור שני מבנים עתיקים בעכו העתיקה לצורך הקמת מלון בוטיק. מבנה אחד היה "בית שוקרי", מבנה עות'מאני שנבנה על יסודות צלבניים, והשני, "בית ויצו". המבנים חוברו בגשר והפכו למלון בשם "מלון האפנדי". המלון נפתח לקהל הרחב בשנת 2012.
בליל 11 במאי 2021, הוצתו על ידי פורעים ערבים מסעדת "אורי בורי" ומלון "האפנדי" (לשעבר בית שוקרי) שבבעלותו של ירמיאס, במהלך התפרעויות בעכו במסגרת המהומות בישראל 2021.
מוזיאון הרכב של מיאמי
מוזיאון הרכב של מיאמי (באנגלית: Miami Auto Museum at the Dezer Collection) הוא מוזיאון רכב בצפון מיאמי המציג רכבים שונים מהאוסף הפרטי של מיכאל דזר.
המוזיאון מורכב משני מבנים גדולים. האחד לטובת האוסף ההוליוודי והשני לטובת האוסף הקלאסי. באוסף ההוליוודי נמצאות מכוניות שהופיעו בסרטי קולנוע, תוכניות טלוויזיה או שהיו בשימוש הכוכבים. במוזיאון נמצאות מגוון מכוניות מסדרת סרטי ג'יימס בונד ובאטמן. באוסף הקלאסי נמצאות מכוניות מארצות הברית, מאירופה, רכבים צבאיים, אופנועים, קטנועים, אופניים ומזכרות שונות הקשורות לעולם הרכב. שטח התצוגה מתפרש על פני למעלה מ-23,000 מטר מרובע בהם נמצאים כ-1,000 מוצגים.
במוזיאון ניתן למצוא פורד מודל 1948 מהסרט גריז, קאדילק מודל 1959 מהסרט מכסחי השדים (רפליקה), דלוריאן מודל 1981 מהסרט בחזרה לעתיד, באטמוביל, לנד רובר מהסרט סקייפול וטנק T 55 מהסרט גולדן איי.
המוזיאון נפתח בשנת 2012 על ידי מיכאל דזר, יזם נדל"ן ישראלי-אמריקאי ואספן מכוניות.
שער אפרים
שַׁעַר אֶפְרַיִם הוא מושב באזור השרון.
היסטוריה
המושב יושב בסוף אוגוסט 1953 על ידי משפחות מעולי תימן שהגיעו מקריית שמונה. במושב הוקמו 80 משקים חקלאיים להם הוקצה שטח של 3,000 דונם. באמצע שנות ה-60 נסללו דרכים פנימיות במושב. במלחמת ששת הימים סבל המושב מהפגזה, ורוב יבולו אבד. הרחקת הגבול בעקבות המלחמה לא הביאה הקלה במצב הביטחוני. מספר חוליות פת"ח פעלו באזור ועול השמירה גדל. עם זאת, אנשי המושב הרחיבו את שטחי העיבוד שלהם עד הקו הירוק.
במהלך שנות ה-80 של המאה ה-20 שקע המושב בחובות ונקלע למצוקה כלכלית וחברתית. בעקבות זאת הוחלט במסגרת הסדר חובות המושבים להפוך את המושב ליישוב קהילתי, תוך השארת כ-30 משקים פעילים במקום. בתחילת שנות ה-90 יזמו פרנסי המושב פרויקט הרחבה כדי לשקם את המושב. בניגוד לפרויקטים רגילים בהם ההרחבה כללה הכפלת מספר היחידות במושב, בשער אפרים אושר להקים 350 יחידות דיור בהרחבה, כאשר במושב היו 80 משקים. אישור להרחבה חריגה זו ניתנה בגלל המקום הרגיש של המושב על גבול הקו הירוק בין יישובים ערביים ובמטרה לשקם את המושב ממצבו המדורדר. 160 מגרשים הוקצו לחברי המושב והשאר הוצעו למכירה החל משנת 1996, במחיר של כ-75,000 דולר למגרש. בתחילת שנת 2000 הורה מינהל מקרקעי ישראל על הפסקת שיווק המגרשים, בטענה שבמסמכים הרשמיים לגבי ההרחבה הובטח שמחיר מגרש יהיה 38,000 דולר בלבד. פרנסי היישוב הועמדו לדין בגין אישומים שונים, אך זוכו מרובם לאחר שהשופט קבע שהמנהל היה מודע למחירי השיווק של המגרשים והסכים להם. בגזר הדין של פרנסי המושב שניתן במרץ 2008 קבע השופט צבי גורפינקל כי "אין מנוס ממסקנה כי במקרה הנוכחי, הכריעה הבירוקרטיה את היוזמה החופשית וניסיון כן לשקם מושב כושל ולהפכו למושב לתפארת, סוכל על ידי הבירוקרטיה במדינת ישראל".
בשנת 2003 מונה מפרק למושב. לאחר שנקבע שחברי המושב שילמו דמי פיתוח מופחתים לעומת רוכשי המגרשים, נדרשו חברי המושב להשלים את הסכומים שלא שילמו.
התוכנית של הרחבת המושב קרמה עור וגידים ויצאה לפועל באמצע שנות ה-90. רוב השטחים שהוצעו למכירה נרכשו בידי זוגות צעירים, ומשפחות צעירות רבות ממעמד סוציואקונומי בינוני-גבוה שחיפשו איכות חיים גבוהה ואווירה קהילתית.
בתאריך 9.4.2018 החליט בית המשפט המחוזי לסיים את הפירוק במושב שער אפרים. בתאריך 1.7.2018 מונה ועד ממונה בראשות אברהם קטרי על ידי רשם האגודות השיתופיות לתקופה של 12 חודשים. הוועד החליף את עו"ד איתן ארז בתפקידו כמפרק מפעיל של האגודה.
כיום המושב הוא השני בגודלו ביישובי מועצת לב השרון, מונה למעלה מאלפיים תושבים, והוא המושב הגדול ביותר מבחינת מספר הלומדים במערכת החינוך הממלכתית. בתחומי המושב ניתן למצוא מעון מגילאי 0 עד 3 וגני ילדים. כמו כן קיימים במושב מבני ציבור דוגמת אולם לפעילויות תרבות, מועדון נוער, חדרי חוגים וסטודיו למחול, גני שעשועים, בתי כנסת, מקווה, ומשרדי הוועד המקומי.
היווצרות גלקסיות והתפתחותן
היווצרות גלקסיות והתפתחותן אירעו אחרי המפץ הגדול.
גלקסיה היא צבר כוכבים עצום. כל הכוכבים בגלקסיה קשורים זה לזה על ידי כוח הכבידה. גלקסיות מופיעות במגוון צורות וגדלים, וכל גלקסיה מכילה בממוצע כמאות מיליוני כוכבים, וכן מיליוני ערפיליות. על פי השערת החוקרים, במרכזה של כל גלקסיה מצוי חור שחור, שהכבידה שהוא מפעיל חזקה במיוחד. קיימים ארבעה סוגי גלקסיות: גלקסיה ספיראלית, גלקסיה אליפטית, גלקסיה לא-סדורה וגלקסיית רדיו.
== היווצרות גלקסיות ==
קיימות תאוריות רבות לגבי היווצרות גלקסיות, כאשר התאוריה הפשוטה ביותר היא שגלקסיות נוצרו כתוצאה מתנודות קוונטיות בתקופה שלאחר המפץ הגדול. תנודות קוונטיות הן תנועות לא רצוניות של אטומים. לאחר היווצרות היקום, תנודות קטנות בחומר גרמו לכך שגז מימן והליום נמשכו בכוח המשיכה ליצירת ענני גז (הגלקסיות).
תאוריה נוספת אומרת כי יש קשר בין מסת החור השחור, לבין גלקסיות ולאופן היווצרותן. ישנה פרופורציה בין גודל הגלקסיה לגודל החור השחור, ככל שגלקסיה גדולה יותר, כך החור השחור שבמרכזה גדול יותר. לפי תאוריה זו, האופן בו גלקסיות נוצרו והתפתחו בעידן הקדום של היקום, שונה מהאופן שבו הן נוצרות כיום.
חור שחור
על פי השערות החוקרים, במרכז כל גלקסיה ישנו חור שחור. לחור השחור יש כבידה חזקה, הוא בולע כל קרינה וחומר, ואינו פולט דבר. הכבידה החזקה שלו מושכת את הכוכבים, ובכך שומרת עליהם במסלולם. החור השחור מהווה חלק גדול ממסת הגלקסיה. גרם שמים זה הוא בעל כבידה חזקה כל כך, עד שמהירות המילוט ממנו גדולה ממהירות האור. מהירות מילוט היא המהירות הקטנה ביותר הנדרשת לגוף כדי להשתחרר מכבידה של גוף אחר. את החור השחור לא ניתן לראות בשל הכבידה החזקה, כיוון שהאור אינו יכול להימלט מהחור השחור.
הקשר בין המסה האפלה לגודל וצורת הגלקסיה
מחקרים רבים שנערכו סבורים כי קיים קשר בין המסה האפלה לצורת הגלקסיה. מסה אפלה (או חומר אפל) הוא חומר היפותטי המהווה כ-26% ממסת היקום הנצפה. המסה האפלה יכולה להסביר תופעות רבות הקשורות בכוח הכבידה. המסה האפלה נמדדת באמצעות השפעתה על מסלולי המסה הנראית בגלקסיה, והיא גדולה בהרבה מהמסה הנראית בגלקסיה.
על פי המחקרים, יש קשר בין כל גודל גלקסיה לצורתה. גלקסיות גדולות יוצרות צורה אליפטית, וגלקסיות קטנות צורה ספירלית (גלקסיית דיסק).
היווצרות גלקסיית דיסק
גלקסיית דיסק מכילה גז קר, המעיד על כך שאין מספיק לחץ. הכוח הצנטריפוגלי של הגלקסיה מונע מהגז הקר לקרוס לנקודה אחת, המאונכת לכיוון הסיבוב. בכיוון המקביל לציר הסיבוב, אין דבר המונע מהגז לקרוס לתוך נקודה, ולכן נוצרת "דסקית" דקה מאוד, וצורת הגלקסיה נראית כצורה של דיסק.
על פי מחקרו של הקוסמולוג ד"ר יובל בירנבוים, נוצרת גלקסיית דיסק באופן יעיל בהיעדר גל הלם יציב, שמונע את הנפילה החופשית של הגז. מצב של היעדר גל הלם יציב נוצר כאשר מסת ההילה קטנה מטריליון שמשות. בהילות אלו חודר הגז אל תוך ההילה וזורם במהירות גבוהה, כאשר הוא עדיין קר.
המסה האפלה מייצבת את גלקסיית הדיסק, ובלעדיה הגלקסיה הייתה מתפרקת לגושים.
גלקסיית דיסק מאופיינת בעיקר בכך שהיא דקה מאוד, בעלת יכולת להסתובב במהירות, ובעלת צורה דמוית דסקית. בגלקסיית דיסק אין מספיק לחץ, אך הכוח הצנטריפוגלי מונע מהגז ליפול אל מרכזה.
היווצרות גלקסיה אליפטית
לעומת גלקסיית הדיסק, לגלקסיות אליפטיות צורה כדורית, והן נוצרות באופן שונה לגמרי. הגלקסיות האליפטיות נוצרות עקב התנגשות בין גלקסיות קטנות יותר, שנוצרו לאחר היווצרות כוכבים. כתוצאה מכך, לגלקסיות אלו יש צורה יותר כדורית והן אינן שטוחות. ההסבר לכך הוא, שבניגוד לגז, אשר יכול לקרוס לתוך נקודה אחת למרכז הגלקסיה, כוכבים אינם זורמים לפי לחץ, ניתן להתייחס אליהם כמסה נקודתית, ואינם יכולים להתקרר ולקרוס למרכז הגלקסיה.
גלקסיה אליפטית מאופיינת בעיקר בצורה של כדור פחוס/צלחת, ואין בה כמעט כוכבים צעירים, כיוון שהיא נוצרת לאחר היווצרות הכוכבים. לכן, הכוכבים בה לרב הם כוכבים "מבוגרים".
לסיכום, רוב מסת הגלקסיות מורכבת ממסה האפלה, חומר אפל שלא ניתן לצפייה, ובעל כוח משיכה גבוה וכוח צנטריפוגלי, אשר מאפשר את קיום הגלקסיה.
הפסקת התכווצות גלקסיית דיסק
ישנו תהליך אשר מפסיק את התכווצות גלקסיות הדיסק, אך אסטרונומים לא יודעים בוודאות מהו תהליך זה. לפי השערה אחת, הקרינה נפלטת מכוכבים צעירים, או מגלעינים פעילים של גלקסיות, היכולים להאט את קצב ההתכווצות של הגלקסיה. הקרינה הנפלטת מקרבת החור השחור בתהליך גדילתו, יוצרת התחממות גז ולכן מעכבת את התכווצות הגלקסיה.
מספר דברים המשותפים לכל הגלקסיות
כל תהליכי ההתפתחות של גלקסיה הם תהליכים מאוד איטיים ויציבים וכך גם מיזוגי גלקסיות. התמזגויות של גלקסיות הן תופעה נפוצה ביקום. מיזוגי הגלקסיות המוכרות לנו דומות למכוניות קטנות המתנגשות.
מיזוג הגלקסיות הוא תהליך בו משתתפות שתי גלקסיות או יותר. בתהליך זה כוח הכבידה גורם לגלקסיות קרובות להסתחרר זו עם זו עד, שלבסוף, במשך מיליארדי שנים, הן מתמזגות לכדי גלקסיה אחת. בדרך כלל, משתתפות בתהליך גלקסיות לווין בעלות מסה קטנה, המקיפות גלקסיה אחרת בעלת מסה גדולה, וכך גלקסיות הלוויין מתמזגות בתהליך אטי עם הגלקסיה הגדולה ליצירת גלקסיה גדולה יותר.
ברוב המקרים הכוכבים של הגלקסיות ש"נאכלו" מוצאים מקום בין הכוכבים של הגלקסיה הקולטת, ולכל הכוכבים יש מספיק מקום. לעומת זאת, ככל הנראה שלא יקרה כך גם במקרים של מיזוגי גלקסיות גדולות כמו שביל החלב ואנדרומדה.
מיזוג גלקסיות היא אחד האירועים העיקריים, הגורמים להולדת כוכבים חדשים כאשר, המיזוג גורם לשינויים במאזן האבק בגלקסיות ויוצרים חממות כוכבים חדשות. כך נוצרים כוכבים חדשים מתוך הערפיליות שנוצרות. במקרה של גלקסיות דיסק, תהליך המיזוג יכול להיות מאוד הרסני, משום שגלקסיות דיסק הן מאוד דקות ושבריריות.
סוף חייה של הגלקסיה
כפי שיש תאוריות רבות לגבי היווצרות הגלקסיות, ישנן גם תאוריות לגבי מותה של גלקסיה וסוף חייה. תאוריה אחת אומרת כי גלקסיות מתות, כתוצאה מכך שחומרי הדלק הגורמים להיווצרות הכוכבים נגמרים. דבר זה גורם להיווצרות הכוכבים להיפסק, ובכך ל"חנק" של הגלקסיה.
תאוריה נוספת אומרת, כי חומרי הדלק של הגלקסיה נגמרו, כתוצאה מכוח פנימי כמו חור שחור. כמו כן, ישנה תאוריה הואמרת כי מותה של גלקסיה, נגרם כתוצאה מהשתלבות של גלקסיה זו עם גלקסיה אחרת.
פדריקו דימרקו
השאלה לאסקולי
בינואר 2016 לאחר שלא זכה לדקות בכלל, הוא הושאל לאסקולי מהסרייה ב' עד לתום העונה. ב-6 בפברואר, ערך דימרקו ערך את הופעת הבכורה שלו באסקולי בתיקו 0–0 ביתי מול לטינה. ואת תקופת ההשאלה שלו באסקולי הוא סיים עם 15 הופעות ו-4 בישולים.
השאלה לאמפולי
לקראת עונת 2016/2017 השאילה אינטר את דימרקו לאמפולי מהסרייה א' בחוזה לעונה אחת. ב-28 באוגוסט 2016 ערך דימרקו את הופעת הבכורה שלו באמפולי בסרייה א' בהפסד 0–2 בחוץ מול אודינזה. דימרקו ערך בסך הכל 13 הופעות במדי אמפולי שירדה בסיום העונה לסרייה ב'.
חזרה לאינטר מילאנו
ב-5 ביולי 2018, מימשה אינטר את סעיף הרכישה שלה והחזירה את דימרקו לשורותיה.
השאלה לפארמה
ב-7 באוגוסט 2018 הושאל דימרקו לפארמה עם אופציה לרכישה. הוא ערך את הופעת הבכורה שלו בפארמה ב-12 באוגוסט בסיבוב השלישי של הקופה איטליה, בהפסד 0–1 לפיזה. ב-16 בספטמבר, הוא הבקיע את שערו הראשון בסרייה א' בניצחון 1–0 מול קבוצת האם שלו אינטר בסן סירו. ואת עונת ההשאלה שלו בפארמה הוא סיים עם 14 הופעות ושער אחד בכל המסגרות.
חזרה לאינטר והשאלה לורונה
בסיום העונה חזר דימרקו לאינטר, ופתח איתה את העונה כשעד לפגרת החורף זכה ל-3 הופעות בליגה ולהופעה אחת בגביע, וב-31 בינואר 2020, הושאל דימרקו להלאס ורונה עד תום העונה עם אופציה לרכישה כשאת חצי עונת ההשאלה שלו הוא סיים עם 13 הופעות. ב-9 בספטמבר 2020, השאלתו הוארכה לעונה נוספת, בעונה זו הפך דימרקו לבורג משמעותי בורונה עם 35 הופעות בליגה מתוכן 29 בהרכב כשהוא כובש 5 שערים.
אינטר מילאנו
לאור ההצלחה של דימרקו בורונה החליטה אינטר להחזיר אותו לשורותיה ובעונת 2021/2022 הפך דימרקו לשחקן משמעותי בקבוצה. הוא שותף ב-32 משחקי ליגה מתוכם 13 בהרכב אליהם הוסיף 7 משחקים בליגת האלופות ובסך הכל סיים את העונה עם 42 הופעות בכל המסגרות ו-2 שערים. בעונת 2022/2023 הפך דימרקו לשחקן הרכב, בליגה הוא פתחב 26 משחקים מתוך 33 בהם שותף וגם כבש 4 שערים. בליגת האלופות הוא הופיע 11 פעמים הוסיף 5 בישולים בעונה בה הגיעה אינטר עד לגמר. בסיום העונה נבחר דימרקו לנבחרת העונה בליגת האלופות. ובסך הכל סיים דימרקו את העונה עם 50 הופעות ו-6 שערים בכל המסגרות.
קריירה בינלאומית
בשנת 2013, היה דימרקו חלק מנבחרת איטליה עד גיל 17 שסיימה כסגנית אלופת אירופה באליפות אירופה עד גיל 17 והודחה בסיבוב השני של גביע העולם עד גיל 17. ב-2016 היה חלק מסגל נבחרת איטליה עד גיל 19 באליפות אירופה עד גיל 19, שם הפיסדה איטליה בגמר. הוא כבש ארבעה שערים בטורניר, כולל שלושה פנדלים ובעיטה חופשית אחת.
ב-2017 היה דימרקו חלק מסגל נבחרת איטליה לגביע העולם עד גיל 20, בו סיימה איטליה במקום השלישי.
ב-22 במרץ 2018, הוא ערך את הופעת הבכורה שלו עם נבחרת איטליה עד גיל 21 במשחק ידידות מול נורווגיה. הוא כבש את שערו הראשון עבור נבחרת איטליה עד גיל 21 ב-11 בספטמבר במשחק ידידות מול אלבניה.
ב-4 באוקטובר 2021 זומן דימרקו לראשונה על ידי המאמן רוברטו מנצ'יני לסגל הנבחרת הבוגרת לקראת צמד משחקי גמר ליגת האומות 2020/2021. שם סיימה איטליה במקום השלישי אך דימרקו לא שותף. את הופעת הבכורה שלו בנבחרת הבוגרת ערך דימרקו ב-4 ביוני 2022 כשעלה כמחליף במשחק נגד גרמניה במסגרת שלב הבתים של ליגת האומות. ב-26 בספטמבר 2022 כבש דימרקו את שער הבכורה שלו בנבחרת הבוגרת בניצחון על נבחרת הונגריה גם כן במסגרת שלב הבתים של ליגת האומות.
מועדונים
מעודכן ל-28 במאי 2023
נבחרת
מעודכן ל-18 ביוני 2023
מיכל
מִיכַל היא דמות מקראית, בתו הצעירה של שאול המלך ואשתו הראשונה של דוד המלך.
בסיפור המקראי
לפי המסופר בתנ"ך, מיכל ניתנה כאישה לדוד לאחר שהבטחתו של שאול להשיא לו את בתו הבכירה, מרב, לא נתקיימה מאחר שנישאה לאיש אחר, עדריאל המחולתי. כמוהר לנישואיה, דרש שאול מדוד מאה עורלות פלשתים, מתוך תקווה שהדבר יביא למותו של דוד בקרב.
כאשר ניסה שאול להרוג את דוד בביתו, ושלח אנשים להורגו, מיכל הצילה את חייו. היא סייעה בידו להימלט דרך החלון, וחיפתה עליו בכך שהניחה במיטתו תרפים מכוסים, על מנת ליצור רושם שהוא חולה במיטתו. כשנחשפה התרמית שלה, נאלצה לספר לאביה שדוד אילץ אותה לעזור לו תחת איומי מוות.
לאחר שנמלט דוד מידי שאול והסתתר אצל הפלשתים, השיא אותה שאול בשנית לפלטיאל בן ליש. לאחר מות שאול ותפיסת המלוכה בידי דוד, דרש הוא לקבל אותה בחזרה מידי אשבעל, בן שאול.
מיכל נזכרת שוב בסצנת הסיום של סיפור העלאת ארון הברית לירושלים. כשהשקיפה מיכל מבעד לחלון וצפתה בדוד הרוקד בהתלהבות ללא חשש לכבודו, היא בזה לו בלבה על התנהגותו, שלהשקפתה אינה הולמת את מעמדו כמלך. כששב דוד לביתו נזפה בו מיכל על התנהגותו בנימה סרקסטית. דוד הגיב בלהט, והצהיר כי כל מעשיו היו לכבוד האל, והוא היה נכון להשפיל את עצמו אף יותר מכך. הסיפור מסתיים במילים: "וּלְמִיכַל בַּת שָׁאוּל לֹא הָיָה לָהּ יָלֶד עַד יוֹם מוֹתָהּ".
דמותה
סיפורה של מיכל בראשיתו הוא סיפור של אהבה ונאמנות לדוד. במהלך הזמן חלה תפנית. אהבתה התמימה של מיכל לדוד, הופכת לבוז. בספר שמואל ב, פרק ו, דוד מנצח באחת ממלחמותיו החשובות, ומעלה את ארון הקודש לירושלים. בפרק זה הופכת אהבתה של מיכל לספֵק לעג, ספק בוז, כאשר מיכל בזה לדוד על האופן שבו רקד לפני הארון, דבר שנראה לה בלתי מכובד.
הדבר מוביל לריב בין השניים: "וַתֵּצֵא מִיכַל בַּת שָׁאוּל לִקְרַאת דָּוִד וַתֹּאמֶר - מַה נִּכְבַּד הַיּוֹם מֶלֶךְ יִשְׂרָאֵל, אֲשֶׁר נִגְלָה הַיּוֹם לְעֵינֵי אַמְהוֹת עֲבָדָיו כְּהִגָּלוֹת נִגְלוֹת אַחַד הָרֵקִים. וַיּאמֶר דָּוִד אֶל מִיכַל - לִפְנֵי ה' אֲשֶׁר בָּחַר בִּי מֵאָבִיךְ וּמִכָּל בֵּיתוֹ לְצַוֹּת אוֹתִי נָגִיד עַל עַם ה' עַל יִשְׂרָאֵל, וְשִׂחַקְתִּי לִפְנֵי ה'. וּנְקַלֹּתִי עוֹד מִזֹּאת, וְהָיִיתִי שָׁפָל בְּעֵינָי וְעִם הָאֲמָהוֹת אֲשֶׁר אָמַרְתְּ עִמָּם אִכָּבֵדָה".
סיפור זה מסתיים בציון העובדה ש"לְמִיכַל בַּת שָׁאוּל לֹא הָיָה לָהּ יָלֶד עַד יוֹם מוֹתָהּ". ברש״י על המקום מסייג "לא היה לה ילד מאותו היום והלאה״ לדעת המדרש שמואל מיכל ילדה בן ביום מותה ושמו היה יתרעם.
יש המפרשים את הפסוק שביום מותה ילדה ילד, אם כי ברשימת נשות דוד וילדיהן היא אינה מוזכרת כלל. כן מוזכרים במקום אחר חמשת ילדיה לעדריאל בן-ברזלי המחולתי, אשר דוד מסגיר לידי הגבעונים אבל ככל הנראה, הכוונה היא לילדי אחותה מרב, שכן היא שנישאה לעדריאל, ולא מיכל.
סיפור אהבת מיכל הוא סיפור אהבה טראגי. על פי הכתוב: "וַתֶּאֱהַב מִיכַל בַּת שָׁאוּל אֶת דָּוִד וַיַּגִּדוּ לְשָׁאוּל וַיִּשַׁר הַדָּבָר בְּעֵינָיו". אולם האירוניה בכך היא, שהדבר ישר בעיני שאול (כלומר מקבל את אישורו) לא מפני שהוא מקבל ברצון את אהבת בתו, אלא כיוון שברצונו לנצל אהבתה כדרך לא ישרה לחיסול דוד: "וַיֹּאמֶר שָׁאוּל אֶתְּנֶנָּה לּוֹ וּתְהִי לוֹ לְמוֹקֵשׁ וּתְהִי בוֹ יַד פְּלִשְׁתִּים".
מיכל קרועה בין אביה הרודף אחרי אהובה לבין דוד שמילטה במו ידיה מאביה; כי היא ויתרה על אהבת אביה כדי להיות עם בעלה; כי בעלה - הנרדף על ידי אביה - לא שהה כמעט במחיצתה. עם זאת, כאשר מת שאול ואבנר בן נר פתח במשא ומתן עם דוד, דרש דוד דרישה אחת ויחידה:.
מיכל היא הדמות הנשית היחידה במקרא שמיוחסת לה באופן מפורש אהבה כלפי בן זוגה -.
לפי מסורת תלמודית מיכל הניחה תפילין. האר"י מסביר זאת (על פי הקבלה) בכך שהייתה לה נשמה מעלמא דדכורא (=נשמה מעולם הזכרים), מה שקשור אולי לכך שלא היו לה ילדים (כמפורט למעלה).
בתרבות
הסצנה בה מיכל בזה לדוד בהעלות ארון הקודש ירושלימה היוותה השראה ליצירות אומנות כמו ציורו של הצייר האיטלקי פראנצ'סקו דה-רוסי סאלוייאטו.
בינואר 1941, עלה בתיאטרון הבימה המחזה מיכל בת שאול מאת אהרן אשמן. היה זה המחזה התנ"כי המקורי הראשון שהוצג בתיאטרון זה. מיכל בת שאול הוא גם שמה של טרילוגיית מחזות מקראית העוסקת בחיי מיכל מאת אשמן.
שירה של רחל המשוררת, מיכל מקשר בין הסיפור המקראי על מיכל לחייה של המשוררת עצמה. במוטו השיר מצוטטים שני פסוקים המתארים את הסתירה באהבתה של מיכל לדוד -.
יצירת תרבות מפורסמת אודות מיכל בת-שאול הוא שירה של נעמי שמר "למה צחקה מיכל" שהושר על ידי הגשש החיוור.
הספר "מלכים ג" של הסופרת יוכי ברנדס שנכתב בשנת 2008, מספר על תקופת שלטונם של שאול ובניו, דוד ושלמה מנקודת ראותן של הנשים ובהן מיכל, שנותרו משושלתו של שאול המלך וחיו בארמון המלך בירושלים.
ועידת קטוביץ
ועידת קטוביץ הייתה ועידה שהתכנסה ב-6 בנובמבר 1884 בעיר קטוביץ שבחבל שלזיה בגרמניה (כיום בפולין), ביוזמתם של הד"ר יהודה לייב פינסקר והרב שמואל מוהליבר. בוועידה, שנערכה בלשכת "קונקורדיה" של בני ברית בעיר, השתתפו 36 נציגים של חובבי ציון מרוסיה, מרומניה, משלזיה, מגרמניה ומצרפת, ובהם ראשי חיבת ציון: קלונימוס זאב ויסוצקי, משה לייב ליליינבלום, שאול פנחס רבינוביץ (שפ"ר), אלכסנדר צדרבוים, אחד העם ודוד גורדון. נשיא הכבוד של הוועידה היה הרב שמואל מוהליבר והניהול המעשי הוטל על פינסקר, שנאם את נאום הפתיחה ונאום הנעילה.
מארגני הוועידה חששו לפרסם את מטרת הוועידה מאחר שהפעילות הציונית ברוסיה הייתה אסורה על-פי חוק, ולכן הוסוותה הוועידה כמסיבת יובל לרגל יום הולדתו המאה של השר משה מונטיפיורי. מטרתה האמיתית של הוועידה הייתה לנסות ולפתור את בעיות הארגון של תנועת "חובבי ציון" ולמצוא דרך לסייע להתיישבות בארץ ישראל. כמו כן הכינוס הניח את היסוד לתחילתה של פעילות לאומית מאורגנת.
בפתח הוועידה הטעים פינסקר כי מצבם של היהודים ישתנה "רק על ידי שינוי מקום ואורחות חיים". פינסקר ציין כי רק רכישת שטח פעולה חדש לעבודת האדמה בארץ ישראל עשויה לפתור את הבעיה היהודית. דיוני הוועידה התנהלו באווירה חגיגית, מתוך תחושה היסטורית של פתיחת תקופה חדשה בחיי העם היהודי.
משתתפי הוועידה
ישובים (מימין לשמאל): יעקב דייכס (חארקוב); ד"ר ישראל מיכל רבינוביץ (פריז); אלכסנדר הלוי צדרבוים (ארז) (סנקט פטרבורג); ר' דוד פרידמן (קרלין); ד"ר יהודה לייב פינסקר (אודסה); ר' שמואל מוהליבר (ביאליסטוק); דוד גורדון (ליק, אז בפרוסיה); לייב קליבאנסקי (קובנה); זאב קלונימוס ויסוצקי (מוסקבה). עומדים מלפנים (מימין לשמאל): אץ לבינגר (קטוביץ); לייבוש דודיסון (ורשה); קלמן ואלרויך (לונדון); זאב-וולף לונץ (ריגה); ד"ר ב' דרובינוביץ (רוסטוב על הדון); לייב שליט (ריגה); עו"ד ישראל יסינובסקי (ורשה); ד"ר יוסף חזנוביץ (ביאליסטוק); שאול פנחס רבינוביץ (שפ"ר) (ורשה). עומדים מאחור (מימין לשמאל): כתריאל-צבי (ירקין, פולטאבה); פנחס פינס (רוז'ינוי); בנימין ריטנברג (ורשה); מוריץ מוזס (קטוביץ; היו"ר-המייסד של לשכת בני ברית בעיר); זליג פרייטאל (קטוביץ); ברוך פריידנברג (ביאליסטוק); ש' פרידלנדר (קטוביץ). עוד שנטלו חלק בוועידה, אך אינם מופיעים בתמונה: זרח ברנט (לונדון); משה בראמסון (קובנה); ד"ר קרפל ליפה (יאשי); יהודה לייב קלישר (טורון); נ' שיינמן (מזריץ'). יצאו לוועידה אך לא הגיעו: ר' אברהם חנהל'ס (מינסק); המגיד ר' יעקב יוסף (וילנה); הרב ליפמן רבינוביץ (קרייצבורג); הרב יצחק יעקב ריינס (לידא).
הד"ר פינסקר הציג את יעדי "חובבי ציון" ותוכניתם בנאומו שכלל בין השאר את התובנה כי "עמדת היהודים החברתית בארצות שבהן הם יושבים צפופים בהמוניהם, והמצוקה העמוקה הנובעת ממנה הביאו לידי הכרה, שאפשר לשנותה לטובה רק אם אפשר לסול מסילה חדשה ולפתוח מקצוע (דרך, נתיב) חדש לפעולת עמנו".
החלטות הוועידה
בחמשת ימי הוועידה התקבלו ההחלטות הבאות:
הניסיון לבצע את החלטות הוועידה נתקל בקושי מצד השלטון העות'מאני, שלא התיר רכישת קרקעות והתיישבות בארץ, וכן בקשיים כספיים.
אמנות דיגיטלית
אמנות דיגיטלית או אמנות ממוחשבת, (באנגלית: Digital art) היא אמנות בה היוצר משתמש בעזרים דיגיטליים כגון מחשב או מצלמה דיגיטלית ליצירה. ישנם סוגים רבים של אמנות דיגיטלית כגון אמנות פרקטלית, איור ממוחשב, צילום דיגיטלי ומידול בתלת-ממד. לאחרונה בתחום זו, התווספה צורה חדשה המייחדת יצירות דיגיטליות הנקראת NFT המאפשרת לזהות את הקובץ המקורי שיצר היוצר, בדומה ליצירת אמנות בעולם הפיזי.
היסטוריה
העתידנים בראשית המאה ה-20 חזו את השימוש במכונות באמנות. כלי הנגינה האלקטרוניים כמו הטראוטוניום (1924) נוצרו מתוך רוח התקופה. על בסיס ציוד הקול שהיה אז, ניתן היה לייצר את הטלפון, את הטכנולוגיה האלחוטית ומאוחר יותר את טכנולוגיית הטלוויזיה שלא הייתה דיגיטלית. מצד שני, בראשית המאה התשע עשרה היו כבר באמנות המסורתית האמנים מהזרם של אמנות האימפרסיוניזם, שתארו את המציאות על בד הציור, בנקודות צבעוניות. אמנים אלה עסקו בפועל באמנות דיגיטלית מבלי שהיו מודעים לכך ואף לא היו צריכים להשתמש במכונות, אלא רק בכלי הציור המסורתיים.
החלוצים בשימוש האמנותי במכשירים אלקטרוניים ודיגיטליים נמצאו במוסדות כמו מעבדות בל, המכון הטכנולוגי של מסצ'וסטס (MIT), אולפן קלן למוזיקה אלקטרונית ובאוניברסיטת שטוטגרט, שם לימדו מקס בנס. פול בראון, הרולד כהן ודייוויד אם. הם יוצרים שעסקו בתחומים אחרים כגון: מתמטיקה, טכנולוגיה ומדע. האמן הבריטי הרולד כהן (1928–1987), חי בארצות הברית ועסק בעיצוב ובניית רהיטים. הוא התמודד עם סוגיות מדעיות שונות והשלכותיהן על האומנות. לכן, הוא היה הראשון ליצור אומנות מחשב הנקראת - אומנות דיגטאלית. אט אט, הוא החל לפתח תוכנות מחשב שיוכלו ליצור אומנות מסוג כזה. גם פול בראון עסק באומנות המבוססת על מדע וטכנולוגיה. בשנת 1984 הוא הפך למייסד של המרכז הלאומי לאומנות דיגיטלית ועיצוב באנגליה. מאוחר יותר בשנת 1994 הוא התמנה לפרופסור לאומנות וטכנולוגיה באוניברסיטת מיסיסיפי.
אולפני מוזיקה אלקטרונית היו קיימים לפני אולפני אמנות מחשבים. בתחילת האמנות האלקטרונית היו מוזיקאים. בן פ. לפוסקי, שיצר את הגרפיקה האלקטרונית הראשונה, כינה אותה מוזיקה חזותית. תחילת אמנות המחשבים מקושרת למוזיקה אלקטרונית בכמה דרכים:
האלקטרוניקה האנלוגית במוזיקה הייתה בסיס ההפעלה של העיבודים המוזיקליים עד שהמחשבים נעשו מהירים מספיק כדי להפיק צליל בזמן אמת.
מראשית שנות החמישים ועד שנות השישים של המאה העשרים, אמנים אורקוליים השתמשו בשפופרות קרן קתודיות כדי ליצור תמונות על גבי מסך האוסצילוסקופ, על ידי הסטת קרן הקתודה. בהתחלה התמונות הושפעו מאוד מהעובדה שהמכשירים היו בעצם אוסצילוסקופים. בן פ. לפוסקי, שהחל משנת 1950 ואילך ליצור תמונות על גבי מסכים כאלה, צילם הקליט עקומות גרפיות מונפשות אלה בעזרת מצלמות מהירות וכינה אותם "אוסצילונים". הרברט פרנק השתמש גם במכשירים מבוקרים אנלוגיים בין השנים 1953–1956 וכינה חלק מקטעי העבודות שיצר "אוסצילוגרמות".
צעד לעבר גרפיקה ממוחשבת מורכבת יותר החל במסך קרני הקתודה של מחשב Whirlwind I שפותח ב- MIT בתקופת המלחמה הקרה כנגד ברית המועצות עבור הצי האמריקאי.
החלוצים של אמנות המחשב הגרפי היו קשורים למדעני המחשב. הם יכלו לעבוד רק במרכזי הנתונים כמו מכון המחקר גרמני אנגלי דסי DESY בהמבורג או ב-MIT מכיוון שהמחשבים בשנות החמישים והשישים היו נייחים וגדולים, שמילאו חדרים שלמים. במהלך תקופה זו, התפתחות היסודות התאורטיים ויישומם הטכנולוגי-אמנותי הקשורים לאפשרות לפתח אסתטיקה חדשה.
עם שיפור טכניקות הפלט באמצעות פלוטרים (פלוטרים של מיקרופילמים ופלוטר עטים) ומדפסות ביתיות, יותר ויותר אמנים התעניינו במחשבים. בעוד שהתוכניות הראשונות לפלוטר עטים תוכננו לשימוש אדריכלים ומקצועות דומים, אמנים כמו פרידר נאק והרברט וו. פרנק יצרו תוכניות משלהם למעצבים. זו הייתה מערכת הרישום הגרפי הראשונה בתולדות האמנות החזותית.
בנוסף למדעני המחשבים, אמנים כמו ורה מולנאר הגיעו מאמנות קונקרטית ומופשטת היו מעוניינים בעיקר לעבוד עם מחשבים. מנפרד מוהר, הפך מצייר פעיל ומוזיקאי ג'אז לחלוץ אמנות המחשב.
בשנת 1965, כמעט במקביל בארצות הברית ובגרמניה, לא היו אלה אמנים אלא מדענים שהציגו לראשונה אמנות מחשבים בגלריות: בלה ז'ולס וא. מייקל נול בניו יורק, ג'ורג' ניס ופרידר נאק בשטוטגרט.
ג'ורג' ניס, שכתב את הפקודות הגרפיות הראשונות בתוכנת אלגול 60, יצר את אחד הפסלים המוקדמים ביותר שנשלטו על ידי מחשב בשנת 1968 עם מכונת כרסום ומחשב סימנס 4004. הפסל הוצג בביאנלה בוונציה בשנת 1970.
בשנות השבעים הוחלפו מחשבי המיינפריים המרכזיים הענקיים, במערכות מחשוב קטנות יותר ואינטראקטיביות יותר שניתן לשלוט בגרפיקה באמצעות מקלדת, צג ופלט. לורנס גרטל הציג שיטות וטכניקות מאמנות הווידאו בשנת 1975. אפשרויות חדשות למניפולציה בתמונות נעשו על ידי אמנים שעבדו בעבר עם מדיה אנלוגית ובדרך כלל אינם מוזכרים כנציגי האמנות הדיגיטלית: פיטר גרינוויי עשה שימוש בסרטים, יחד עם איסטוון הורקיי; ג'ף וול. תומאס ראף ואנדראס גורסקי עשו שימוש באמנות הצילום.
בסוף שנות השבעים החלו לפעול רשתות התקשורת הדיגיטליות הראשונות ומייד חברו לאמנות המדיה הדיגיטלית שהבינה את שפת הרשתות. כך יצא שעבודת העיצוב האמנותי של הרשתות החלה כבר בראשית הדרך. בשלב זה נוצרו מערכות תיבות הדואר הראשונות.
עם הגדלת מהירות המחשוב וקיבולת האחסון, העיבוד האינטראקטיבי של גרפיקה על צג המחשב הפך לסטנדרטי. ובנוסף גם היכולת להדפיס גרפיקה במדפסות בשולחן העבודה. יויצ'ירו קוואגוצ'י החל להשתמש בתוכנות לייצור מודלים תלת־ממדיים בתחום האמנות הדיגיטלית בשנות השמונים.
בעזרת תוכנות לעיבוד אמנותי של תמונות כמו פיינטבוקס בשנות השמונים ואדובי פוטושופ, קוראל פיינטר  ומאיה (Maya) מאז שנות התשעים, העבודה האמנותית נעשתה אינטואיטיבית יותר, נגישה ליוצרים רבים יותר והפופולריות שלה עלתה.
משנות ה-2020 חלה התפתחות מהפכנית נוספת בתחום עם עליית הבינה המלאכותית.
הAI שינתה את תפיסת היצירתיות שלנו על ידי טשטוש הגבול בין אמנות אנושית לאמנות שנוצרה על ידי מחשב. ההתקדמות באלגוריתמי הבינה המלאכותית אפשרה למחשבים ליצור גרפיקה מדהימה מבחינה ויזואלית ומרשימה מבחינה טכנית. לדוגמה, אלגוריתם AI המכונה "למידה חישובית" -GAN. Generative Adversarial Networks -יכול ליצור תמונות שנראות כאילו נוצרו על ידי בני אדם, אך עם וריאציות ושינויים בלתי צפויים המאתגרים את המושגים המסורתיים של יצירתיות.